cyanic-selkie/wikianc huggingface dataset:
Samianigo
Historia
En 1918 prencipioron a instalar-sen en o lugar industrias quimicas y de l'aluminio aduyatas por a presencia d'o ferrocarril, as centrals electricas y a situación cheografica. Gracias a istas empresas a población d'o lugar puyó dende 100 habitants dica quasi 10.000 en menos de 100 anyadas.
Demografía
A lo prencipio d'o sieglo XX Samianigo yera un chicot lugar que nomás teneba 280 habitants. Con a plegata d'o ferrocarril y d'as industrias instalatas en o lugar a población puyó muito debito a la plegata d'inmigrants venitos d'a resta d'a val y sobretot de difuera d'Aragón.
(1) En iste censo se denominaba Saviñánigo y El Puente. (2) Entre o censo de 1960 y o anterior, crexe o termin d'o municipio porque incorpora a Sardas y recibe una parti de Cartirana. (3) Entre o censo de 1970 y o anterior, crexe o termin d'o municipio porque incorpora a Acumuer, Cartirana, Chesera, una parti de Ena, una parti de Guasa, una parte de Oliván, Orna de Galligo, Senegüé y Sorripas y Xabarrella. (4) Entre o censo de 1981 y o anterior, crexe o termin d'o municipio porque incorpora a una parti de A Guarta.
Economía
A economía de Samianigo s'alazeta en os servicios, o turismo, as industrias metalurchica, quimica y farmaceutica y a enerchía.
A industria electroquimica "Aragonesas", establita en 1918 y a fabrica d'aluminio "Alcoa", establita en 1927 son encara hue dos d'os pilars d'a economia d'a capital sarrablesa.
Ya en os años 90 s'establió tamién a empresa farmaceutica "Bieffe Medital" en o municipio chunto a lo lugar de Sorripas, creyando tamién atra fuent de treballo ta la val.
Por atra parti tamién ye important o sector d'a enerchía por meyo d'a producción d'electricidat y gas natural.
Mientres os anyos 1975 y 1989 a interpresa Inquinosa produció lindano contaminando la zona y deixando una balsa de residuos que contaminó o Río Galligo mientres a suya producción, a fabrica yera a tan nomás 50 metros d'o curso d'o río cuan la lechistación requeriba que estase a una distancia no menor d'1 km. En a fabrica tamién treballoron muitos vecins de Samianigo y a redolada que estioron exposaus a este producto cancericheno y mutachenico.
Cultura y Turismo
thumb|250px|Anvista de Santa Orosia y d'Auturía. A casa d'o sieglo XIX (1810-1830), conoixita como Casa Batanero, ye a seu d'o Museu d'Artes de Sarrablo. Iste museu fue inagurato en 1979. A planta baixa reproduce as diferents cambras d'una casa pirenenca con toz os suyos trastes. En o segundo piso bi ha salas adedicatas a las fainas artesanals que se feban d'antes más. En l'antigo granero s'ha instalato un espacio ludico adedicato a Pedrón, o famoso diaplet de Sarrablo.
En Samianigo se troba tamién "Pirenarium, o parque d'os Pireneus". Ye un parque tematico con maquetas d'o Pireneo y d'a resta d'Aragón en miniatura, y ye situato en os viellos cuartels de l'exercito.
Esporte
A ciudat ye mui ligata a lo esporte en cheneral y especialment a lo ciclismo, ye famosa por estar o scenario d'una d'as pruebas ciclistas amateurs más importants d'o mundo, dita Quebrantahuesos, a quala sería una etapa Tour de Categoría Especial, por os puertos de montanya que se i pasan. A sobén etapas d'a Vuelta a Espanya, rematan, prencipian u pasan por a localidat, s'han feito incluso campionatos d'Espanya de "profesionals", pasando los millors ciclistas d'o mundo como Miguel Induráin entre atros.
O fútbol ye representato por o Agrupación Deportiva Sabiñánigo
Personalidaz naixitas de Samianigo
Categoría principal: Naixitos de Samianigo.
Cerclo
Si paramos cuenta que se puet considerar un cerclo como un poligono regular d'infinitos costatos l'apotema d'o cual ye o radio d'o cerclo, y o perimetro a circumferencia, y como l'aria d'un poligono regular ye igual a la metat d'o producto d'o suyo perimetro por a suya apotema:
si sustituyimos P por a formula d'a circumferencia (2·π·R) y ap por o radio R tenemos
Simbolochia
En o cristianismo se considera a fegura perfecta y por ixo ye o simbolo de Dios, porque no se puet localizar en o cerclo ni prencipio ni fin, como pasa con a eternidat, un d'os atributos divinos por excelencia.
Francisco de Asís Sancho Rebullida
Francisco de Asís Sancho Rebullida, naixito de Zaragoza o 10 de chulio de 1921 y muerto en Pamplona (Navarra) o 27 d'octubre de 1995, estió un churista y catedratico aragonés, fillo d'o politico d'a CEDA Miguel Sancho Izquierdo, qui estió tamién rector d'a Universidat de Zaragoza.
Francisco de Asís Sancho Rebullida se licenció en Dreito en 1946, doctorando-se en a Universidat de Zaragoza en 1953. Dende 1961, estió cateratico de Dreito Civil d'a Universidat de La Laguna (Canarias), encara que en ixa mesma anyada prencipió as suyas colaboracions con a Universidat de Navarra. Miembro d'a Comisión Compiladora d'o Dreito Foral Aragonés y d'a Comisión Compiladora d'o Dreito Foral Navarro, destacó por os suyos treballos sobre o Dreito navarro y sobre o Dreito aragonés, estando autor de cuantas obras de Dreito Civil aragonés, navarro y castellano.
Libre albitrio
right|thumb|350px|Un esquema simplificato d'as prencipals posturas filosoficas arredol d'o libre albedrío. O libre albitrio ye a hipotetica capacidat d'os achents racionals de poder exercer control sobre as suyas accions.
Afrontar ista cuestión ha requiesto comprender a relación entre a libertat y a causa, asinas como conoixer si as leis d'a naturaleza son causalment deterministicas. As diversas posturas filosoficas sobre o tema difieren en a suya opinión sobre si toz os escaicimientos son determinatos u no – determinismo contra indeterminismo – asinas como en si a libertat puet coexistir con o determinismo – compatibilismo contra incompatibilismo. Asinas, os deterministas convencitos argumentan que l'universo ye deterministico, y que ixo fa que o libre albitrio sía imposible.
O prencipio d'o libre albitrio tien connotacions relichiosas, eticas y cientificas. Por eixemplo, en l'ambito relichioso, o libre albitrio puet significar que una deidat omnipotent no exerce o suyo poder sobre as voluntaz y eleccions individuals. En etica, puet significar que os individuos pueden estar responsabilizatos moralment por as suyas accions. En l'ambito cientifico, puet significar que as accions d'o cuerpo, encluyindo-ie o cerebro y a mente, no son de tot determinatas por a causalidat fisica. A cuestión d'o libre albitrio ha estato un tema central dende os prencipios d'o pensamiento filosofico.
Bentué
Bentué puet estar:
Chermana de Foix
Chermana de Foix (Foix, 1488 - Liria, 15 d'octubre de 1536) estió virreina de Valencia (1523-1536), reina consort d'Aragón (1505-1516) y vizcontesa de Castellbó (1513-1536). Estió a segunda muller de Ferrando o Catolico (1505-1516); dimpués d'a muerte d'iste, se casó con Chuan de Brandeburgo-Ansbach (1519-1525); y finalment, dimpués de quedar viuda nuevament, con Ferrando d'Aragón, duque de Calabria (1526-1536).
Biografia
Ursula Chermana de Foix naixió de Foix (Condau de Foix, Francia) en 1488 y morió en Liria (Valencia) en 1536. Filla de Chuan de Foix, conte d'Étampes y vizconte de Narbona, y de María d'Orleans, chirmana de Loís XII de Francia. Perteneixeba a la noble casa francesa de Foix, que heba reinau en Navarra. Estió educada en a cultura francoborgonyona en a cort de su tío materno Loís XII de Francia, a on aprendió a leyer, a bailar y a tocar i laut, y se preparó ta contrayer un matrimonio que preservase os intreses d'o suyo linache.
Arcas del Villar
Arcas del Villar ye un municipio castellanomanchego, situato en a provincia de Cuenca. Fa parte d'a comarca d'a Serranía de Cuenca.
A suya población ye de 1.354 habitants (2010), en una superficie de 103,80 km² y una densidat de población de 13,04 hab/km².
Cheografía
A localidat d'Arcas del Villar se troba situata a 959 metros d'altaria sobre o livel d'a mar, a una distancia de 82 km d'a ciudat de Cuenca, a capital d'a suya provincia.
D'o suyo termin municipal fa parte o lugar de Villar del Saz de Arcas.
Chermana de Foix
Biografia
Se casó o 15 de marzo de 1506, a os deciueito anyos, con Ferrando II d'Aragón, viudo d'Isabel I de Castiella. Arribada a Valencia, os suyos costumbres y a suya cultura francoborgonyona, distintas de l'ascetismo y d'a rigideza d'a reina Isabel, desconcertoron a la cort castellana. Chermana de Foix conoixeba as habilidatz socials ta mover-se con desenvoltura por a cort, y amostró un modelo femenín que chocaba con o referent d'ideyal d'educación femenina basau en a sobrietat y os textos relichiosos, que heba empentau Isabel a Catolica. A beta d'isto, Chermana de Foix fue criticada por a seva frivolidat.
Encara que yera probablement una relación romantica la que tenioron os dos, una razón important d'a unión yera estableixer una tregua entre o Reino de Francia y o Reino de Castiella. Asinas, por o Tractau de Blois se dictaminó que Chermana recibiba os dreitos dinasticos d'o Reino de Nápols y le'n concedió o títol de reina de Cherusalén. Henrique VIII d'Anglaterra, choven de Ferrando por o suyo matrimonio con Catalina d'Aragón, se veyió traicionau. Asinas, carranyau y en un acto de venganza, Henrique VIII casó a la suya propia filla, María Tudor, con o rei Loís XII de Francia, un rei viello, pero rico; manimenos, tot se perdió dimpués d'a suya muerte.
D'o suyo matrimonio con Ferrando II o Catolico naixió un fillo, Chuan, que morió poco dimpués de naixer o 3 de mayo de 1509. D'haber sobreviviu hese heredau os estaus d'a corona d'Aragón, patrimonio paterno, y hese impediu a unidat que se consiguió en a persona de Carlos I.
Viuda en 1516, recibió un cheneroso dote ta mantener o suyo estatus reyal, y asinas refirmó as criticas que l'acusaban de soberbia y luxuria. Estando viuda en un país forano, teneba viedau d'albandonar a Peninsula. A tamas d'o suyo estatus rechio habió de chusmeter-se a o nuevo rey Carlos I d'Aragón. Chermana se retiró a o monesterio de Guadalupe y renunció a os suyos dreitos dinasticos sobre a corona de Navarra. Asinas mesmo cedió a Carlos I os suyos dominios d'o sud de Francia y todas as tierras y rendas d'Italia. Ye un feito constatau que Carlos I controló y chestionó os afers d'a zaguera reina d'Aragón, entre ells os suyos dos criticaus nuevos matrimonios.
Chermana de Foix s'establió en Valencia en 1523, acompanyada d'o suyo segundo mariu, o virrei de Valencia, marqués de Brandenburgo, Chuan de Brandenburgo. Iste segundo matrimonio, que nomás duró dica 1525, quan Chermana tornó a enviudar, y a sangrienta represión d'as Chermanías mientres o suyo virreinau empeyororon encara mas a suya imachen. En Valencia fue nombrada lugartenient y virreina, y encetó un duro proceso de represión contra os achermanaus. Personalment, reconoixió haber ordenau a execución de mas d'un centenar de personas, encara que as cronicas d'ixas envueltas elevan a 800 o numero d'execucions. Amás, imposó unas pinyoras cerenyas a os gremios, ciudaz y villas achermanadas (arredol de dos millons y meyo de ducaus en o conchunto d'o reino, cantidat que tardaría muitos anyos a bosar-se). Chermana de Foix ye considerada por os historiadors d'a luenga un punt d'inflexión en o proceso castellanizant d'o reino de Valencia.
O 13 de mayo de 1526 se casó con Ferrando d'Aragón, duque de Calabria, con qui compartió o segundo virreinau valenciano. En istos anyos chuntos van desembolicoron o ceremonial que alimentó a fama d'o Palacio Reyal valenciano, adaptando-lo a os gustos renaixentistas con biblioteca, capiella musical, coleccions de tapices y ceramicas, y un magnifico chardín ta estimular a creyatividat y o intelecto.
Chermana de Foix estió tamién a fundadora d'o Monesterio de Sant Miguel d'os Reis en a ciudat de Valencia.
Río Loira
O río Loira (Léger en occitán, Liger en bretón y Loire en francés) ye un río que tien o suyo naixedero en o Macizo Central, en Occitania, a 1.408 metros d'altaria sobre o livel d'a mar, ta dimpués dentrar en o suyo camín enta o norte en territorio francés y dirichir-se dimpués enta l'ueste, dica a suya desembocadura en o golfo de Bizcaya (Oceano Atlantico) en territorio de Bretanya. Con una longaria de 1.408 km, drena una cuenca hidrolochica d'una superficie de 117.000 km² con un cabal meyano de 850 m³/s.
Mientres o suyo recorrito, trescruza importants ciudaz, como Orléans, Tours, Angers, Naoned u Saint-Nazaire (en ista zaguera se troba a suya desembocadura). Trescruza y da o suyo nombre a seis departamentos de Francia: Loira, Alta Loira, Loira Atlantica, Indre y Loira, Maine y Loira y Saona y Loira. Os suyos principals afluents son o río Alier, o río Char, o río Indre, o río Vinhana o o río Sèvre Nantaise.
A val d'o Loira (en o suyo trampo central) fue declarata por a UNESCO como Patrimonio d'a Humanidat, y se caracteriza por as suyas vinyas y tamién por os suyos castiellos, os conoixitos como castiellos d'o Loira.
Delta fluvial
thumb|Delta d'o [[río Nilo, visto dende a orbita terrestre.]] Un delta ye una formación cheolochica que bels ríos orichinan en plegar a la mar a causa de l'acumulación de sedimentos en as suyas desembocaduras. Nomás forman deltas os ríos que plegan a la mar dimpués de travesar una cadena de montanyas que impide que os sedimentos se vaigan quedando por o camín y fa que os materials se concentren en o punto de contacto con a mar. Amás, a mar ha d'estar tranquila como a mar Mediterrania, sin de corrients fuertes que se leven os sedimentos que plegan de depositar-se. L'orichen y a estructura d'os deltas se deben a la interacción entre as aportacions de sedimentos por parti d'o río y as variacions d'o nivel d'a mar.
Defesa
thumb|right|Defesa en [[Extremadura.]]
Una defesa ye un prau arbolau derivau d'a trasformación d'a selva mediterrania y destinau a criar y paixentar bestiar compachinando a explotación de productos forestals como lenya, cazata, hierbas medicinals u fongos.
Contino dialectal
thumb|350px|Os continos dialectals mas importants d'[[Europa. As colors parellanas indican as luengas que perteneixen a o mesmo contino dialectal. As flechas indican as direccions d'a continuidat.
Defesa
thumb|Defesa de carrascas y caixicos en a [[Serra de Castelltallat.]]
Contino dialectal
{{legend|#74CC66|Luengas romances}} {{legend|#554C99|Luengas chermanicas occidentals }} {{legend|#BE66CC|Luengas chermanicas septentrionals}} {{legend|#FFA800|Luengas eslavas}}]]
Un contino dialectal ye un conchunto de variedatz lingüisticas parladas en territorios adchacents, con esferencies chicotas en as zonas contiguas y con mutua intelichibilidat que decreixe a mesura que aumenta a distancia, plegando a desapareixer a intelichibilidat entre as variants mas distants. D'ista manera dos luengas aceptadas como diferents pueden tenir entre si un conchunto de dialectos intermeyos sin perder en dengún caso a intelichibilidat succesiva. Un contino dialectal puet desapareixer en fragmentar-se por a extinción de dialectos intermeyos conseqüencia d'a transformación d'un u quantos d'istos dialectos en luengas stándard.
Defesa
Etimolochía
Defesa provién d'o latín Defensa seguntes a fonetica aragonesa. En Casp se mantién a palabra ifesa con o significato de mont con abundancia de maticals y pins diferenciau d'o significato orichinal en aragonés medieval.
En o castellano d'a Ribera Alta d'Ebro, Ribera Baixa d'Ebro y seguntes Rafael Andolz Canela tamién en Exeya d'os Caballers "defesa" se diz Acampo, parola con mayor densidat d'emplego en o municipio de Zaragoza que Juan A. Frago Gracia lo considera un derivato postverbal de acampar. Manimenos un acampo en ansotano ye especificament a zona d'estancia hibernal d'o bestiar en tierra plana.
Susan Sarandon
Susan Sarandon (nombre artistico de Susan Abigail Tomalin), naixita de Nueva York (Nueva York, Estaus Unius) o 4 d'octubre de 1946, ye una destacata actriz y productora cinematografica estausunidense, activa en o cine estausunidense dende zaguerías d'os anyos 1960 y con cuantos premios recibitos mientres a suya carrera cinematografica.
D'entre a suya ampla filmografía, se puet destacar beluna d'as suyas interpretacions, en bellas cintas como Atlantic City (1980, Louis Malle), The Witches of Eastwick (1987, George Miller), Bull Durham (1988, Ron Shelton), Thelma & Louise (1991, Ridley Scott), Lorenzo's Oil (1992, George Miller), The Client (1994, Joel Schumacher), Dead Man Walking (1995, Tim Robbins), Stepmom (1998, Chris Columbus), Igby Goes Down (2002, Burr Steers), Emotional Arithmetic (2007, Paolo Barzman), u Jeff, Who Lives at Home (2012, Jay Duplass y Mark Duplass).
Antiparte, Susan Sarandon ye tamién conoixita por as suyas actividatz en o campo d'a politica; asinas, estió uno d'os refirmes d'o independient Ralph Nader en as eleccions presidencials de l'anyo 2000, ta dar refirme dimpués a o politico d'o Partido Democrata d'os Estaus Unius Barack Obama. Tamién fació publico o suyo refirme a o movimiento Occupy Wall Street en l'anyo 2011.
Premios
L'actriz Susan Sarandon recibió un premio Oscar a la Millor Actriz en 1995 en a 68ena edición d'os Premios Oscar por a suya interpretación de Helen Prejean en Dead Man Walking, una cinta que heba dirichito por Tim Robbins.
Villar de Olalla
Villar de Olalla ye un municipio castellanomanchego, situato en a provincia de Cuenca. A suya población ye de 1.061 habitants (2007), en una superficie de 158,08 km² y una densidat de población de 6,71 hab/km².
Cheografía
En o suyo termin son as pedanías de Ballesteros, Caballeros, Barbalimpia y el Zarzoso.
Sierra de Blancafort
La sierra de Blancafort ye una sierra de exterior prepirenenca situada a lo sud de la sierra de Savinós y de lo entibo de Canelles y a lo sudueste de la sierra de Montclús, en la marguin ezquierda de la Noguera Ribagorzana, y en la comarca de La Noguera. La suya altaria principal ye de 929 m.
Ocna Mureș
Ocna Mureș (Marosújvár en hongaro, Miereschhall en alemán) ye un municipio de Rumanía con categoría de ciudat, situato en a provincia (u judeţ) d'Alba Iulia, en a rechión de Transilvania.
A suya población ye de habitants  en una superficie de 68,34 km², con una densidat de población de 0 hab/km².
Cheografía
A localidat d'Ocna Mureș se troba situata a 281 metros d'altaria sobre o livel d'a mar, a una distancia de 391 km d'a ciudat de Bucarest, a capital de Rumanía.
Ducau de Brabant
O ducau de Brabant yera un feudo d'o Sacro Imperio Romano Chermanico, situato entre o prencipau de Lidje, o condau de Namur, o condau de Flandres y o condau d'Hainaut. As suyas ciudaz prencipals yeran Bruselas, Anvers, Mechelen, Leuven, 's Hertogenbosch y Breda.
Toponimia
En os textos comercials escritos en Zaragoza en o sieglo XV se veye Barbant. Tamién veyemos una referencia como Brabán en a traducción aragonesa d'o "Libro d'as Marabillas d'o Mundo":
Historia
En l'anyo 1085 o fedo imperial pasó a o conte Henrique III de Leuven. Frederico I d'o Sacro Imperio Romano Chermanico dito Barbarroya creyó o títol hereditario de duque de Brabant en 1183. Barbarroya lo atorgó por primera vegata a Henrique I de Brabant. En primeras yera un territorio mas chicot entre os ríos Zenne y Dender y os duques lo enamploron progresivament. Godofré I de Leuven, duque de Brabant adhibió o Marquesau d'Anvers, en 1106. Dende alavez, o marquesau esdevinió una unión personal d'o duque de Brabant. En 1200, Breda s'integró en o marquesau y por tanto a o ducau.
O Ducau de Brabant adquirió o país de Dalhem en 1244. Dimpués d'a suya victoria en a Batalla de Woeringen en 1288, s'adhibio o ducau de Limburgo y a sinyoría de 's Hertogenrade y en zaguerías o país de Valkenburg en 1347, propiedaz «dillá d'o Mosa» visto dende a capital d'o ducau. En 1354, o duque Chuan III de Brabant atorgó una carta de libertaz a os ciudadans d'o suyo feudo. En 1430, o duque Felipe III de Borgonya heredó os ducaus de Limburgo; os Países dillá d'o Mosa y o Brabant. Dende alavez, o ducau fació parti d'a unión personal d'es Decisiet Provincias.
Dimpués de 1549 será un d'os Países Baixos espanyols y dende 1713 austriacos. A republica d'as Siet Provincias Unitas ocupó a parti septentrional que se convirtió en una tierra d'a Cheneralidat (que dende 1815 será a provincia d'o Brabant septentrional. En 1795, Francia anexionó o ducau que dimpués se convertirá en Departamento d'o Dyle y Departamento d'os dos Nethes.
Dimpués d'o Congreso de Viena y o Tractau de París, o ducau s'integró en o Reino Uniu d'os Países Baixos.
En 1830 a parti meridional pasó a Belchica.
Dinastía d'os Idulfingos, contes de Leuven
thumb|250px|Os Países Baixos en 1477. Brabant amaneixe con o numero ueito
Cantón de Morcens
O cantón de Morcens (en occitán canton de Morcens, en francés canton de Morcenx) yera una división administrativa francesa situata en o departamento d'as Landas, en a rechión d'Aquitania, districto de Lo Mont.
A suya población yera de 9.290 habitants (2007) en una superficie de 518,08 km², con una densidat de población de 18 hab/km².
A capital d'o cantón yera a localidat de Morcens, y en feban parte 9 comunas.
Segurilla
Segurilla ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 22,80  km² y una densidat de población de 0 hab/km².
Edge of Tomorrow
Edge of Tomorrow u Live Die Repeat (títol orichinal en anglés, enguerada en Aragón con o títol en castellano Al filo del mañana) ye una cinta estausunidense de cine de sciencia ficción de l'anyo 2014, dirichida por Doug Liman y producida por Erwin Stoff, Tom Lassally, Jeffrey Silver, Gregory Jacobs y Jason Hoffs con guión de Christopher McQuarrie, Jez Butterworth y John-Henry Butterworth, protagonizada por Tom Cruise, Emily Blunt, Bill Paxton y Brendan Gleeson.
A cinta ye basada en un guión adaptau d'a novela chaponesa de 2004 All You Need Is Kill de Hiroshi Sakurazaka. A cinta s'escayece en un futuro en o qual a mayor parti d'Europa ye invadida por una raza alienichena. O mayor William Cage (Cruise), un oficial de relacions publicas sin experiencia en combate, se veye obligau por os suyos superiors a unir-se a una operación d'aterrizache contra os alienichenas, solament pa trobar-se experimentando un bucle de tiempo entre que tracta de trobar una traza de redotar a os invasors.
En zaguerías de 2009, 3 Arts Entertainment mercó os dreitos d'a novela chaponesa y vendió un guión especifico a l'estudio estausunidense Warner Bros. L'estudio produció a cinta con a participación de 3 Arts, l'editor d'a novela Viz Media y a productora australiana Village Roadshow. O rodache prencipió en zaguerías de 2012, y tenió puesto en Anglaterra: en WB Studios en Leavesden, en as afueras de Londres, y en atros puestos, como Trafalgar Square de Londres y a costa de Saunton Sands. Un total de nueu interpresas s'encargoron d'os efectos visuals.
Warner Bros gastó mas de $ 100 millons en publicitar a cinta. Se engueró en cines o cabo de semana d'o 30 de mayo de 2014 en 28 países, incluius Reino Uniu, Brasil, Alemanya, Espanya y Indonesia. O cabo de semana d'o 6 de chunio, se lanzó en 36 países adicionals, incluius America d'o Norte (Estaus Unius y Canadá), Australia, China y Rusia. A cinta recibió criticas positivas d'os criticos, y muitos emponderoron a trama, l'adreza, as seqüencias d'acción y as actuacions de Cruise y Blunt. Replegó mas de $ 370.5 millons en tot o mundo. Se ye desarrollando una seqüela, tetulada Live Die Repeat and Repeat.
Valverde de Júcar
Valverde de Júcar ye un municipio castellanomanchego, situato en a provincia de Cuenca. A suya población ye de 1.125 habitants (2007), en una superficie de 56,21 km² y una densidat de población de 20,01 hab/km².
Mugas
O suyo termin municipal muga a lo sud con Honrubia.
Horacio
Horacio (Quintus Horatius Flaccus en latín), naixito de Venosa (Imperio Romano) o 8 d'aviento de 65 aC y muerto en Roma o 27 de noviembre de 8 aC, estió un escritor y poeta romano en luenga latina.
Horacio vivió en o periodo de transformación d'o paso dende l'Antiga Roma republicana enta l'Imperio Romano, en vida de Chulio César y Augusto.
Miles Davis
Miles Davis (Miles Dewey Davis III), naixito d'Alton (Illinois) o 26 de mayo de 1926 y muerto en Santa Monica (California) o 28 de setiembre de 1991, estió un compositor y musico (trompeta, piano, organo) estausunidense de jazz, uno d'os prencipals d'ixe chenero musical.
Lopinyén-Ortiella
Lopinyén-Ortiella ye un municipio d'a provincia de Uesca, situato en a comarca d'a Plana de Uesca. A suya población ye de habitants en una superficie de 199,9 km² y una densidat de 0 hab/km².
Toponimia
Gerhard Rohlfs lo interpreta a partir de l'antroponimo romano Lupinius con a terminación -én.
Historia
En 1970–80 se fusionoron Lopinyén y Ortiella ta formar l'actual municipio.
En o suyo termin en 1834 i yera o castiello de Turrillos.
Justin Chambers
Justin W. Chambers, naixito de Springfield (Ohio) l'11 de chulio de 1970, ye un actor y modelo estausunidense, activo en o cine estausunidense dende prencipios d'os anyos 2000. Encara que tamién ha feito bellas cintas, gosa estar conoixito por o suyo papel d'o Dr. Alex Karev en a serie de televisión Grey's Anatomy.
Punta Gorda
A punta Gorda ye una cima pirenenca de 2.314 metros d'altaria que se troba administrativament en o municipio de Plan.
Valle de Valdebezana
Valle de Valdebezana ye un municipio d'a comunidat autonoma castellanoleyonesa en a provincia de Burgos, situau en a comarca de Las Merindades y partiu chudicial de Villarcayo de Merindad de Castilla la Vieja.
Toponimia
O toponimo Valle de Valdebezana ye un caso de pleonasmo que fa referencia a lo lugar de Bezana. O toponimo Bezana presenta un sufixo de pertenencia -ana y, a l'igual que o toponimo alto-aragonés Vicién, deriva de l'antroponimo VET(T)IUS u BET(T)IUS.
Cheografía
A localidat de Valle de Valdebezana se troba situada a 850 metros d'altaria sobre lo livel d'a mar, a una distancia de 91 km d'a ciudat de Burgos, a capital d'a suya provincia.
D'o suyo termin municipal en fan parte os lugars d'Argomedo, Arnedo de Hoz de Arreba, Bezana, Castrillo de Bezana, Cilleruelo de Bezana, Cubillos del Rojo, Herbosa, La Hoz de Arreba, Montoto, Pradilla de Hoz de Arreba, Quintanaentello, Quintanilla de San Román, Riaño, San Vicente de Villamezán, Soncillo, Torres de Abajo, Villabáscones, Villamediana de San Román, Virtus, Cabañas de Virtus, Las Cabañas, Landraves, La Estación, Munilla, San Cibrián, Torres de Arriba, y o balneario de Corconte.
Biddanoa Truschedu
Biddanoa Truschedu (Biddanoa Truschedu en sardo; Villanova Truschedu, en italiano y oficialment) ye una comuna sarda en a provincia italiana d'Oristán y rechión de Cerdenya, que feba parte de l'antigo reino de Cerdenya.
A suya población ye de 321 habitants en una superficie de 16,56 km², con una densidat de población de 19,38 hab/km².
La Estación (Muel)
La Estación ye un barrio d'o termin municipal de Muel, en a comarca d'o Campo de Carinyena y en a provincia de Zaragoza.
Actualment no tien habitants.
Sotillo de las Palomas
Sotillo de las Palomas ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 18,85  km² y una densidat de población de 0 hab/km².
Teiuș
Teiuș (Tövis en hongaro, Dreikirchen u Dornstadt en alemán) ye un municipio de Rumanía con categoría de ciudat, situato en a provincia (u judeţ) d'Alba Iulia, en a rechión de Transilvania.
A suya población ye de 6.421 habitants (2011) en una superficie de 44,56 km², con una densidat de población de 144,10 hab/km².
Cheografía
A localidat de Teiuș se troba situata a 238 metros d'altaria sobre o livel d'a mar, en a confluyencia d'o río Mureș con o suyo afluent o río Stremţ/Geoagiului, a una distancia de 358 km d'a ciudat de Bucarest, a capital de Rumanía.
Danica Patrick
Danica Sue Patrick (naixita o 25 de marzo de 1982 de Beloit, Wisconsin) ye una piloto d'automobilismo estausunidense, que compite actualment en as IndyCar Series y a NASCAR Nationwide Series. Amás tamién ye modelo y ha actuato en cuantos anuncios de televisión. Patrick estió Rookie de l'anyo en a temporada 2005 d'Indianapolis 500 y d'as IndyCar Series. Con a suya victoria en a cursa d'Indy 300 Chapón de 2008, Patrick se convirtió en a primera muller en ganar una cura en o campionato Indy car. Patrick conduce actualment l'auto numero 7, un Honda/Dallara de l'equipo Andretti Autosport. En 2010, Patrick prencipió a competir tamién as NASCAR Nationwide Series, conducindo o Chevrolet Impala numero 7 de JR Motorsports. Remató en 3ª posición en a cursa de 2009 d'Indianapolis 500, lo que ye o suyo millor rechistro personal en ista pista y tamién a millor clasificación d'una muller en a historia d'iste evento. En 2011 estió a primera muller que lideró una cursa d'as NASCAR Nationwide Series en o Cercuito Internacional de Daytona. A suya millor clasificación en una cursa d'as NASCAR Nationwide Series estió a 4ena o 5 de marzo de 2011 en o Cercuito de Las Vegas. A clasificación d'ista cursa amás, ye a millor d'una muller en a historia d'a NASCAR.
Os primers anyos
thumb|left|En Indianapolis 2006 Naixita de Beloit, Wisconsin, Patrick creixió en a vecina localidat de Roscoe, Illinois. Prencipio a competir en karts en 1992 con a edat de 10 anyos en o cercuito de Sugar River en Brodhead, Wisconsin, ganando cuantas cursas d'o campionato mundial de karts.
Con 16 anyos se tresladó ta Milton Keynes, Anglaterra ta mirar de continar con a suya carrera en o mundo de l'automobilismo, competindo en o Campionato Nacional Britanico contra pilotos como o futuro campión mundial de Formula 1 Jenson Button. Mientres d'un periodo de tres anyos compitió en Formula Ford, Formula Vauxhall y consiguió a segunda plaza en o Formula Ford Festival britanico, a millor conseguita por una muller en a historia d'ista competición.
En 2002, Patrick prencipió a competir en Estaus Unius con l'equipo Rahal Letterman Racing. Dimpués de fer cuantas cursas en d'as Barber Dodge Pro Series, cambeo a o Toyota Atlantic Championship en 2003. Patrick consiguió una pole position y estió regularment ixa temporada en o podio; manimenos, no ganó denguna cursa. En 2004, Patrick remató tercera en o campionato.
Resultatos en a Indy Car
De contino s'amostran os resultatos de Danica Patrick en a Indy Car. As cursas en negreta indican pole position.
Estatisticas
250px|thumb|En 2007 en [[Birmingham (Alabama)|Birmingham, Alabama]]
Isabel I de Castiella
Isabel I de Castiella u Isabel la Catolica (Madrigal de las Altas Torres, Reino de Castiella, 22 d'abril de 1451 - Medina del Campo, 26 de noviembre de 1504) fue reina de Castiella (1474-1504) y reina consort de Sicilia (1469-1504) y d'Aragón (1479-1504).
Familia
Naixió o 22 d'abril de 1451 estando a filla mas chicota d'o rei Chuan II de Castiella y d'a suya segunda muller Isabel de Portugal. Yera nieta por linia paterna d'Henrique III de Castiella y de Catalina de Lancaster, y por linia materna d'o infant Chuan de Portugal y d'Isabel de Bragança. Asinas mesmo estió chermanastra d'o suyo predecesor en a cadiera reyal castellana Henrique IV de Castiella.
Se casó en a seu de Valladolid o 19 d'octubre de 1469 con Ferrando d'Aragón, fillo de Chuan II d'Aragón y Chuana Henríquez. D'iste matrimonio naixioron:
Blagoevgrad
Blagoevgrad (Благоевград en bulgaro) ye una ciudat d'o sudueste de Bulgaria, que se troba situata en l'oblast de Blagoevgrad, estando-ne a suya capital.
A suya población ye de 70.881 habitants (2011).
La Veiria
La Veiria (La Veiria en occitán, Labeyrie en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'Artics y País de Seuvèstre y rechión de Nueva Aquitania. A comuna yera parte de l'antiga provincia de Biarn.
A suya población ye de 92 habitants(1999) en una superficie de 3,69 km², con una densidat de población de 24,93 hab/km².
Demografía
2005: población provisional seguntes o INSEE (fuent: INSEE).
Maratón
Maratón puet estar:
Chermanismos en aragonés
250px|right|thumb|Ducau de Basconia (c. 602-610), entidat territorial creyada por los francos [[Dinastía Merovinchia|merovinchios en contacto con lo Reino visigodo y scenario de guerras que implicaban a francos, visigodos, hispanorromanos y bascos.]] Los chermanismos en aragonés son palabras que han entrau en esta luenga romanica dende las luengas chermanicas. En lo periodo de formación de lo romance navarro-aragonés los chermanismos en aragonés han estau goticismos y franconismos que fan part d'un superstrato chermanico común a las atras luengas vecinas de l'aragonés, a on que ye dificil poder distinguir un orichen especificament gotico u francón de bel chermanismo. Se da la circunstancia que ciertas palabras son consideradas franconismos en la tradición filolochica francesa y goticismos en la espanyola.
Manimenos las relacions humanas, comercials y culturals entre franceses, occitans, navarros y aragoneses en la baixa Edat Meya trayoron nuevos chermanismos d'orichen francón a traviés de l'occitán y lo francés, a los que se sumoron los escandinavismos, neerlandismos, tudesquismos y anglicismos que transmitiba lo francés dende lo sieglo XVI dica lo sieglo XX, y, a la fin, los anglicismos que han iu entrando dreitament en las luengas iberorromanicas dende la postguerra civil espanyola, proceso que contina en lo sieglo XXI.
Primer estrato de chermanismos
Los primers chermanismos en latín se deben a relacions comercials y son anteriors a las grans migracions de pueblos chermanicos, se transmitioron chunto con lo lexico patrimonial enta las luengas romances occidentals y siguioron las leis foneticas de cada luenga. A sobén los chermanismos de lo primer estrato figuran como goticismos, lo que sería posible en lo Limes danubián (chunto con parlants de luengas chermanicas orientals como los godos), pero en realidat tamién podeban estar chermanismos provinients de las primeras luengas chermanicas occidentals que se charraban chunto a lo Limes renano.
Los romanos no conoixeban la fabricación de lo sabón y lo importaban de los chermans devez que la palabra chermanica SAIPO, SAPO que orichinó en aragonés sabón.
Duck Soup (cinta de 1933)
Duck Soup (títol orichinal en anglés, enguerada con o títol de Sopa de ganso en Aragón) ye una cinta estausunidense de cine de comedia de l'anyo 1933, dirichita por Leo McCarey seguntes un guión de Bert Kalmar, Barry Ruby, Arthur Sheekman y Nat Perrin. Con una durada de 70 minutos, a cinta ye interpretata por Groucho Marx, Chico Marx, Harpo Marx, Zeppo Marx, Margaret Dumont y Louis Cahlern, entre d'atros.
Chermanismos en aragonés
Primer estrato de chermanismos
Los romanos tamién compraban a los chermans plumas u pellizos. Los pellizos ditos TAXONINA s'obteneban de lo mustelido THAJSU, nombre que se latinizó como TAXO y que tiene la suya continación en formas sufixadas como taxugo y teixón, que tienen unas formas equivalents en atras luengas romances pa las que a vegadas se mira d'explicar un orichen en una luenga chermanica concreta como lo gotico por lo que fa a las formas en -ugo u lo francico pa las formas en -ón.
Existe la hipotesi que por la importanción de tintura amariella tamién entro en latín vulgar *walda y que orichinó gualda.
La espelta ye un cerial pareixiu a la SCANDŬLA y adaptau a climas fridos. La palabra SPELTA se documenta en latín dende lo sieglo III y d'acuerdo con Sant Cheronimo ye un cerial orichinario de Panonia.
No ye seguro que la palabra BURGUS siga un chermanismo primerenco porque tamién presenta una forma pareixida a lo griego PYRGO.
La palabra arenque / arengue ye un posible occitanismo pero ya existiba en latín tardano como ARINGUS y se suposa un orichen francico anterior a las invasions u en tot caso un orichen chermanico occidental.
Goticismos en aragonés
En aragonés bi ha goticismos primerencos como gramiu y probablement taixugo que se remontan a las primeras relacions entre romanos y godos antes de la formación de los reinos chermanicos. Manimenos, la mes gran part de remontan a los tiempos de lo reino visigodo de Tolosa y lo reino visigodo de Toledo.
Los campos semanticos a on que bi ha goticismos en aragonés son l'actividat belica (guardia, espía, espiar), agricultura (parra), ganadería (fato, ganato, esquilla y esquirar), y l'antroponimia (Rodrigo). En la formación de las terminacions de los apellius en -ez y -iz de lo navarro-aragonés bi ha una influencia gotica que se suma a la latina.
Franconismos en aragonés
Los campos semanticos a on que bi ha franconismos en aragonés son l'actividat belica (aguaitar), destacando la equitación (esperón, grupa) y lo vestiu de guerra (hielmo), institucions feudals (feudo / feu), fiestas (danzar), cuerpo (anca, tufa), colors (blanco, griso), fauna, (esparvero, choliva), flora (molsa), ropa (cofia, fieltro), medio rural (garba), muebles (banco, facistol), edificios (loncha), alimentos (sopa, flan), ferramientas (lesna), sentimientos (orgüello), antroponimos (Bernal) y adverbios (guaire).
Escandinavismos en aragonés
Los escandinavismos d'orichen norrén antigo presents en aragonés (arnés, bidón), han entrau a traviés de lo francés, que los prenió de lo normando.
Neerlandismos en aragonés
Los neerlandismos en aragonés han entrau a traviés de lo francés. Bi ha neerlandismos comuns (estricallar, villabarquín), y locals (biera, briquet, rigola).
Tudesquismos en aragonés
Los tudesquismos son escasos en aragonés y a vegadas comuns con lo castellano, por lo que los estudios lingüisticos, que son diferencials, no los amuestran. Igual como en castellano a vegadas han entrau a traviés de lo francés. Bi ha tudesquismos de tradición militar (chambergo, sable) y tudesquismos relacionaus con las bebidas alcoholicas (brindar, vermut). La importancia de los quimicos, de los cheologos y de la menería y la industria alemanas en la historia de la sciencia y de la tecnolochía ha feito que part de lo lexico scientifico internacional siga d'orichen tudesco. L'adaptación d'este lexico en textos sobre estas disciplinas ha feito que l'Academia de l'Aragonés haiga establiu criterios sobre la suya ortografía (quarz).
Anglicismos en aragonés
Beluns de los primers anglicismos arriboron en la Peninsula Iberica a traviés de lo francés, de feito muitos de los anglicismos en francés ni recients ni ligaus a lo comercio maritimo s'encomenzoron a introducir en Francia en un periodo d'anglomanía que bi habió en lo sieglo XVIII. Bi ha autors que consideran que dica la postguerra quasi toz los anglicismos plegaban a traviés de Francia.
Dende los tiempos de la postguerra de la Guerra Civil Espanyola y de la Segunda Guerra Mundial creixió la influencia de la cultura anglosaxona por lo predominio politico d'Estaus Unius, que se manifestaba en lo plan economico, cultural y tecnolochico.
Han iu entrando en diferents decadas de lo sieglo XX, antes u dimpués de las dos postguerras y dreitament u a traviés de lo francés y lo castellano palabras de diferents campos lexicos. Bi ha anglicismos que son palabras relacionadas con las comunicacions como vagón, tramvía, túnel, turista. Tamién han iu entrando en diferents decenios palabras relacionadas con la politica y lo periodismo como mitin, reportero y con lo esporte como fútbol, tenis, golf.
Purisma Concepción
thumb|250px|right|La Inmaculada Concepción por [[Francisco de Zurbarán, 1661, Magyar Szépmüvészeti Múzeum de Budapest]] O dogma d'a Purisma Concepción u d'a Immaculata Concepción ye un articlo de fe d'o catolicismo que defiende a creyencia que o pecato orichinal no abastó a la María, mai de Chesús, y que dende o primer inte d'a creyación d'a suya alma, estió libre de tot pecato. Esta doctrina no ye a mesma que a maternidat virchinal de María, que diz que Chesús fue concebito sin fecundación con dengún masclo y que permaneixió virchen antes, mientres y dimpués d'o libramiento.
Historia
A doctrina d'a Purisma Concepción la definioron como dogma de fe o día 8 d'aviento de 1854 ya pa cutio en a bula Ineffabilis Deus de Pío XII, prenendo caracters d'infabilidat y inmutabilidat. Dende alavez o día 8 d'aviento ye cuan se celebra a fiesta d'a Purisma Concepción y simplament a Purisma en tota a ilesia catolica.
Denominacions en aragonés
En o Semontano de Balbastro s'emplega Concepción como antroponimo y lo día festivo se diz La Purisma.
Loira Atlantica
A Loira Atlantica (44) (en francés Loire-Atlantique, en bretón Liger-Atlantel) ye un departamento francés situato en a rechión de Países d'a Loira, encara que feba parti de l'antiga provincia de Bretanya.
A suya población ye de 1.134.266 habitants (1999) en una superficie de 6.815 km², con una densidat de población de 174 hab/km².
Talavera de la Reina
Talavera de la Reina ye un municipio d'a provincia de Toledo, en a comunidat autonoma de Castiella-La Mancha, Espanya. A suya población ye de habitants, en una superficie de 185,83  km².
1869
Atros países
right|thumb|250px|O escultor noruego [[Gustav Vigeland, qui naixió l'11 d'abril de 1869.]]
Cuarz
O quarz ye o segundo mineral més abundant d'a crosta terrestre, dimpués d'os feldespatos. Ye formato por un tarabidato contino de tetraedros de SiO4+4, con cada oxicheno compartito entre dos tetraedros, dando una formula global de SiO2.
Bi ha muitas variedatz de quarz, belunas d'ellas son piedras semipreciosas. En Europa y Orient Meyo as variedatz de quarz han estato os minerals que més a sobén han feito servir en choyería y pa tallar figuretas de piedra.
Cuarz ye una parola d'orichen alemán; as mencions a las formas bien cristalizadas d'este mineral en aragonés medieval corresponden en qualques casos a la denominación de cristal (con variants ortograficas como chystayll, por eixemplo en un inventario de biens provinient de Ciresa ), que yera una materia prima pa fer obchectos decorativos d'alto pre.
Islas Shetland
170px|thumb|Bandera d'as Islas Shetland 170px|thumb|Mapa d'as Islas Shetland
As islas Shetland (Sealtainn en gaelico escocés, Hjaltland en norn) son un grupo d'islas de l'oceano Atlantico septentrional situatas entre as islas Feroe, ta o sudueste de Noruega, y Gran Bretanya. Con una latitut bel poquet por dencima d'os 60º N, representan a estrimera septentrional d'o Mar d'o Norte. Administrativament son uno d'os 32 condatos d'Escocia.
As islas tienen un total de 1469 km² de superficie, con una población de bels 22.000 habitants, d'os que bels 7.000 viven en Lerwick, a capital.
O clima ye humido y fresco (anque suavizato por a influencia d'a corrient d'o Golfo). Lerwick acumula 1.140 mm en 181 días de precipitación por anyada. As temperaturas, sin guaires variacions anyals (por a suya latitut), son de 7 °C de meya, con 12 °C en chulio y agosto, y 3 °C en chinero y febrero.
Historia y cultura
Os vikingos noruegos arriboron en las Islas Sealtainn a principios d'o sieglo VIII y dimpués de colonizar-las sirvioron como escala pa atras expedicions. Dende estas islas plegoron a las Islas Feroe arredol de l'anyo 800
Dimpués de fer parti de Noruega en a Edat Meya, as islas pasoron a la corona escocesa o 20 de febrero de 1472. En a Segunda Guerra Mundial, barcas procedents d'as islas Shetland proporcionoron aduya a la Noruega ocupata, y acullioron fuyitivos.
Como luenga d'a población, l'antigo norn d'orichen escandinavo (evolución local d'o norrén antigo d'os vikingos), fue substituyiu por l'anglico escocés, agora retaculando debant de l'anglés.
Aurelián
Aurelián (en latín Lucius Domitius Aurelianus ), estió un emperador de l'Imperio Romano, dende l'anyo 270 dica setiembre u octubre de l'anyo 275. Ye naixito o 9 de setiembre de l'anyo 214 u 215 y morió en Caenophrurium (Tracia) en septiembre u octubre de l'anyo 275.
Mientres o suyo mandato habió de luitar contra diferents pueblos barbaros (vandalos, alamans y godos principalment), y contra a secesión de territorios de l'imperio (L'Imperio de Palmira de Zenobia y l'Imperio Galo de Tetrico). Encara que bels territorios perifericos se perdioron pa cutio (Dacia), consiguió aturar a entrata d'os barbaros y reunificar l'imperio.
Dió un empentón a lo culto a Sol invictus como principal dios en o panteón romano, o que representaba una reforma relichiosa d'o politeísmo romano; estatuyó que se celebrás o día de Sol invictus o 25 d'aviento.
Campanya contra os alamans
En l'anyo 271 os alamans invadioron Italia entrando en a Plana Padana y saqueyando ciudaz, plegoron a trescruzar o Po y ocupar Placentia. Alavez Aurelián yera en Panonia luitando contra os vandalos y habió d'entrar a escape en Italia. Os alamans lo derrotoron en chinero de l'anyo 271 en a Batalla de Placentia y bi habió pavor en Roma por a posible plegata d'os barbaros. Manimenos Aurelián consiguió vencer-los en a Batalla de Fano y d'una traza decisiva en a Batalla de Pavía. Dimpués construyó una nueva muralla en Roma, os Muros d'Aurelián.
Campanya contra os godos y evacuación de Dacia
Os godos presionaban a los romanos en a Dacia romana y en o mesmo Danubio. L'emperador Aurelián derrotó a los godos en l'anyo 271, mató a lo suyo lider Cannabaudes, y a l'igual que Claudio II prenió o títol de gloria Gothicus Maximus por as exitosas campanyas contra ixe pueblo.
Manimenos prenió a decisión d'abandonar a provincia de Dacia por estar muito dificil y cara d'esfender. A evacuación se fació entre os anyos 271 y 272. Os godos podioron ocupar ya tota Dacia. Encara ye polemico si a mayoría d'os dacorromanos fuoron evacuatos u a mayoría se i quedoron.
Con a chent que evacuó Aurelián organizó una nueva provincia con nombre "Dacia" adintro d'o territorio de l'antiga Moesia, a Dacia Aureliana con capital en Serdica, (dimpués d'una reorganización este territorio se dició Dacia ripensis).
Mencions en fuents aragonesas
Ye mencionato en a traducción aragonesa de "Historia Romana" acomandata por Chuan Ferrández d'Heredia on lo comparan con Valentinián II:
En "Historias contra los paganos" mencionan a retirada romana de Dacia:
Punta de la Cues
A punta de la Cues ye una cima pirenenca de 2.286 metros d'altaria que se troba administrativament en o municipio de Plan.
George Gershwin
George Gershwin (nombre artistico de Jacob Gershowitz), naixito de Nueva York (Nueva York) o 26 de setiembre de 1898 y muerto en Los Angeles (California) l'11 de chulio de 1937, estió un compositor y pianista estausunidense d'Operas, jazz y cuantos atros cheneros musicals. Tamién destacó por os suyos arreglos t'as representacions teatrals y por as composicions de bandas sonoras. Yera fillo de pais chodigos rusos.
Armugán. El último acabador
'''Armugán. El último acabador''' ye una cinta espanyola de l'anyo 2020 dirichita por Jo Sol. A cinta incluye en o suyo reparto a os actors Gonzalo Cunill, Núria Lloansi, Íñigo Martínez y Núria Prims. Tien os suyos dialogos en castellano y aragonés.